
Selam alejkum!


Imam jedno pitanje i htela bih da mi odgovorite ukoliko je moguće. Htela bih da čitam ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")***, nabavila sam knjigu sa prevodom na bosnjački jezik. Htela bih da znam da li ja smem i da li je greh ako ja čitam Kur’an bez mahrame na glavi? Molim vas da mi odgovorite, jer ne bi htela da grešim a ne znam sta da radim. Allah da vas nagradi za sav trud vas!!


* 
* 
* 
* 
* 
* 
* 

 
UČENJE KUR’ANA BEZ MAHRAME

Alejkumusselam.


Dozvoljeno je ženi da uči ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** bez mahrame, tj. otkrivene glave, takođe otkrivenog nekog drugog dijela tijela kojeg je inače dužna pokriti u prisustvu muškaraca koji joj nisu mahremi. Nema dokaza ni u Kur’anu ni u Sunnetu koji obavezuju ženu da prilikom učenja Kur’ana pokrije glavu, čak nema dokaza koji ukazuje da je to ***[mustehab](https://pitajucene.com/search/Mustehab/answers/ "Pretraži odgovore za Mustehab")*** (preporučeno).


Mada neki učenjaci navode da ako bi žena pokrila glavu prilikom učenja Kur’ana sa strane da je to od potpunog edeba ophođenja sa Allahovom Knjigom i nadati je se da će biti nagrađena za to. Dok neki drugi učenjaci kada govore o adabima učenja Kur’ana kažu da je od adaba da učač bude propisno obučen, što bi za ženu značilo da bude pokrivena. Činjenica je da za sve ovo nema dokaza u šerijatskim tekstovima, jer da bi nešto bilo mustehab a kamoli ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** treba na to da ukazuje neki validan argument.


A uz to ako dodamo da je učenje Kur’ana od strane žena u vrijeme Poslanika, sallallahu alejhi ve sellem, bila stalna praksa a da nam istovremeno nije prenešen niti jedan vjerodostojan ***[hadis](https://pitajucene.com/search/Hadis/questions/ "Pretraži pitanja o hadisima")*** koji ukazuje na preporučenost pokrivanja žene, onda to dodatno potvrđuje upitnost smatranja da je to propisano ili od lijepih adaba.


Smisao pokrivanja žene je da pokrije svoje stidno mjesto od muškaraca koji joj nisu mahremi. A njeno pokrivanje u namazu je pojašnjeno u posebnim šerijatskim tekstovima za razliku od učenja Kur’ana. A nije ispravno kijasiti (upoređivati) propisanost učenja Kur’ana sa pokrivanjem žene u namazu, jer onda bi bilo preče da ženi bude propisano da se pokriva uz ***[Ramazan](https://pitajucene.com/search/ramaza/questions/ "Pretraži pitanja o ramazanu")*** prilikom posta koji je veći ibadet od učenja Kur’ana a što niko od učenjaka nije rekao.


A uvjerenje da žene kada uče Kur’an pokrivene da tada njihovim halkama prisustvuju ***[meleci](https://pitajucene.com/search/melec/questions/ "Pretraži pitanja o melecima")*** to nema osnova u šerijatskim tekstovima.  

Prema tome, nije grijeh ženi da uči Kur’an otkrivene glave a nema dokaza da je to mustehab. Ve billahi tevfik.


Na pitanje odgovorio: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice <http://www.n-um.com>


